זנדאיה

**זנדאיה מארי סטורמר קולמן** (באנגלית: **Zendaya Maree Stoermer Coleman**; נולדה ב-1 בספטמבר 1996), המוכרת בשמה הפרטי **זנדאיה** (**Zendaya**) היא שחקנית, זמרת, דוגמנית ורקדנית אמריקאית. ידועה בשל תפקידיה בסדרות "שייק" ו"קייסי אנדרקאבר" של ערוץ דיסני, השתתפותה בסרטי חולית וספיידרמן, ובעיקר על כיכובה בתפקיד הראשי בסדרת הדרמה "אופוריה" עליו זכתה בשני פרסי אמי. בשנת 2022 נבחרה על ידי מגזין טיים לרשימת "100 האנשים המשפיעים ביותר בעולם".

## ביוגרפיה
זנדאיה נולדה באוקלנד, קליפורניה שבארצות הברית, להורים מורים. אביה קזמבה אג'אמו (Kazembe Ajamu) הוא אפרו-אמריקאי, ואמה קלייר סטורמר (Claire Stoermer) היא לבנה וממשפחה נוצרית ממוצא אירופאי. זנדאיה למדה והופיעה ב"תיאטרון שייקספיר", בו עבדה אמה, ולאחר מכן גם בתיאטראות אחרים. לאחר מכן, למדה בבית הספר השש-שנתי לאמנויות אוקלנד  בו כיכבה במספר הפקות תיאטרון.

זנדאיה החלה לרקוד בגיל צעיר "הולה"  ו"היפ-הופ". דגמנה עבור חברות והמותגים "Macy's" ,"Mervyns" ו-"Old Navy", והופיעה במספר פרסומות. בגיל 10 שיחקה בתוכנית הילדים "ביפ בופ", בה ביצעה גרסת כיסוי לשיר "Hot N' Cold" של קייטי פרי.

בשנת 2010, בגיל 13, החלה לככב בסיטקום הנעורים "שייק" בערוץ דיסני, לצדה של בלה ת'ורן. זנדאיה גילמה בסדרה את אחת הדמויות המרכזיות ראקל בלו ("רוקי"), רקדנית רקע בתוכנית טלוויזיה. הסדרה שודרה במשך 3 שנים, במהלכן החלה זנדאיה לפעול גם בתחום המוזיקה.

ב-15 בדצמבר 2011 הוציאה סינגל ראשון, "Swag it Out". עוד באותה שנה ביצעה את השיר "Dig Down Deeper" שמשמש כשיר הנושא של הסרט "משחקי עמק הפיות". השיר הופיע גם באלבום האוסף "Disney Fairies: Faith, Trust, and Pixie Dust" שיצא שנה לאחר מכן. בתחילת שנת 2012 יצא הסינגל "Something To Dance For". אלבום הבכורה שלה "Zendaya", שיצא ב-18 בספטמבר 2013, הגיע למקום ה-51 במצעד האלבומים האמריקאי. מתוכו יצא הסינגל "Replay", שדורג בין 40 השירים הראשונים בבילבורד הוט 100. במצעד הסינגלים הניו זילנדי דורג הסינגל במקום ה-18.

ב-2013 השתתפה בעונה ה-16 של "Dancing With The Stars" (המקור האמריקאי ל"רוקדים עם כוכבים"). ב-2014 יצא הסרט "זאפד" בכיכובה בערוץ דיסני.

מ-2015 עד 2018 השתתפה בסדרה של ערוץ דיסני, "קייסי אנדרקאבר" בתפקיד הראשי: קייסי קופר.

ב-25 בדצמבר 2017 יצא לאקרנים הסרט המוזיקלי "האמן הגדול מכולם", בו היא מככבת לצד יו ג'קמן וזאק אפרון. בנוסף השתתפה בשנים 2017, 2019 ו־2021 בסרטי ספיידרמן ("ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" בהתאמה) בתפקיד מישל ג'ונס (אם.ג'יי.), החברה של פיטר פארקר (טום הולנד).

בשנת 2019 החלה לגלם את הדמות הראשית בסדרת הדרמה לנוער "אופוריה" ברשת HBO, גרסה אמריקאית לסדרה הישראלית באותו שם שיצרו רון לשם ודפנה לוין. על תפקידה בסדרה זכתה פעמיים בפרס אמי לשחקנית הטובה ביותר בסדרת דרמה. אלו היו זכיות שוברות שיא: בשנת 2020, זנדאיה הייתה השחקנית הצעירה ביותר לזכות בקטגוריה זו באמי, וב-2022 היא הייתה האישה השחורה הראשונה לזכות פעמיים בפרס אמי. ב-2023 זכתה גם בפרס גלובוס הזהב.

ב-2019 נבחרה להיות הפרזנטורית של הבושם "אידול" של "לנקום", וכיכבה בסדרת פרסומות למותג.

זנדאיה שיחקה בסרט "מלקולם ומארי" שצולם במהלך מגפת הקורונה. השחקנית הקצתה מניות לסרט לכל אלה שהיו מעורבים בעשייתו, כדרך להציע בונוס כספי בעת צאת הסרט. הסרט נקנה על ידי נטפליקס בספטמבר 2020. בסרט היא מככבת לצידו של ג'ון דייוויד וושינגטון, והוא מבוים על ידי סם לוינסון, איתו שיתפה פעולה ב"אופוריה".

זנדאיה דיבבה את דמותה של לולה באני בסרט "ספייס ג'אם: אגדה חדשה". זנדאיה גילמה את דמותה של צ'אני בסרט "חולית", עיבוד קולנועי לספר משנת 1965 בעל אותו השם, שיצא בשנת 2021. בשנת 2022 נכללה ברשימת טיים 100.

זנדאיה תפיק ותככב בסרט "שקר לבן", בתפקיד אניטה פלורנס המינגס, אישה אפרו-אמריקאית בהירת עור שהייתה צאצאית של עבדים ונראתה כאישה לבנה כדי שתוכל ללמוד במכללת ואסר בשנות ה-1890. היא צפויה להופיע גם בסרט מותחן הפשע "Finest Kind". זנדאיה תגלם את רוני ספקטור, סולנית The Ronettes בסרט מעובד מתוך ספר הזכרונות של ספקטור "Be My Baby".

## חיים אישיים
החל מנובמבר 2021 היא בזוגיות עם השחקן האנגלי טום הולנד, שכיכב עמה בסרטי "ספיידרמן" ביקום הקולנועי של מארוול. מתגוררת לסירוגין בביתה בלוס אנג'לס, ובדירתה בברוקלין. בינואר 2025 אישרה זנדאיה כי היא מאורסת לטום הולנד.

זנדאיה היא צמחונית.

## פילמוגרפיה
230px|ממוזער|זנדאיה, 2013

## דיסקוגרפיה
### אלבומי אולפן
* 2013: *[[Zendaya]]*

### מיני אלבומים
* 2012: *Made in Japan* (עם בלה ת'ורן)

### סינגלים

## הופעות
2012–2013: *Swag It Out Tour*

## מועמדויות ופרסים
[ממוזער|זנדאיה בטקס [פרסי הסרטים והטלוויזיה של MTV לשנת 2018]]
בשנת 2016, זנדאיה הופיעה ברשימת 30 מתחת לגיל 30 של פורבס. בשנת 2022 היא נכללה ברשימה השנתית של מגזין *[[טיים (מגזין)|TIME]]* ל- 100 האנשים המשפיעים ביותר בעולם, במאי *"*חולית*"*, דניס וילנב, כתב עליה: "היא כוח יצירתי עצמאי בפני עצמו. אייקון תרבותי בהתהוות. אדם המונע על ידי השראה טהורה, אמפתיה וכבוד למקצוע שלה, המשתמשת באותנטיות ככוח-על חדש [...] זנדאיה היא העתיד. ואין דבר מנחם יותר עבורי. זוהי רק ההתחלה". באותה שנה, מגזין וראייטי דירג אותה ברשימת 500 הדמויות המשפיעות ביותר בתקשורת העולמית.

בשנת 2020, בגיל 24, זנדאיה הפכה לזוכה הצעירה ביותר של פרס אמי בפריים טיים לשחקנית הראשית המצטיינת בסדרת דרמה, על תפקידה כרו בנט בסדרת הדרמה של HBO "אופוריה". לאחר שזכתה בפרס שוב בטקס פרסי אמי בפריים טיים 2022, היא הפכה לשחקנית הצעירה ביותר שזכתה פעמיים בפרס. בשנת 2023 זנדאיה קיבלה את פרס כוכב השנה של CinemaCon.

## קישורים חיצוניים

* 

* 
* 

## הערות שוליים

קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:צמחוניות אמריקאיות
קטגוריה:צמחונים אמריקאים
קטגוריה:אמנים אמריקאים הידועים בשם במה
קטגוריה:מתחרי רוקדים עם כוכבים (ארצות הברית)
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס בחירת הנוער
קטגוריה:אמניות הוליווד רקורדס
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמני הוליווד רקורדס
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
קטגוריה:זוכות פרס סאטורן לשחקנית משנה בקולנוע
קטגוריה:זוכי פרסי ה-BET: קולנוע: השחקנית הטובה ביותר
קטגוריה:שחקנים ביקום הקולנועי של מארוול